2022 3 1
LT
Europos Sąjungos oficialusis leidinys
C 100/47
Obuoliai renkami sunokę, o derliaus ėmimas paprastai prasideda spalį ir trunka iki pat gruodžio, kai renkamos vėlyviausios veislės.
Sidras pradedamas gaminti dažniausiai lapkričio viduryje.
Žema to metų laikotarpio temperatūra stabdo mikrobų dauginimąsi, galintį pakenkti produkto kokybei, ir sudaro sąlygas prasidėti lėtai fermentacijai.
Fermentacija talpykloje be papildomų mielių trunka mažiausiai 8 savaites, o kitose Normandijos vietose – 6 savaites.
Produkto ypatumai „Cidre du Perche / Perche“ yra sidras, gaunamas antrinės fermentacijos buteliuose būdu.
Sidrui būdingos savybės: — spalva nuo aukso geltonumo iki oranžinės; — kartumo, saldumo ir rūgštumo pusiausvyra pasižymintis skonis; — gomurio viduryje juntamas lengvas kartumas, o už gomurio – gaivus akcentas; — stiprus, tačiau negausus putojimas.
Priežastinis ryšys Tai, kad geografinėje vietovėje gausu obelų, sąlygoja reljefo, klimato ir geologiniai ypatumai.
Palankias sąlygas šiems vaismedžiams augti lemia nelygus Peršo reljefas, gerą vandens cirkuliavimą užtikrinantis laidus dirvožemis ir pakankamas mineralų kiekis.
Veisles augintojai renkasi laikydamiesi mišrios augalininkystės ir gyvulininkystės tradicijos ir atsižvelgdami į vėlyvą Peršo klimatą.
Antai Peršo soduose auginama apie keturiasdešimt obuolių veislių, o Normandijoje auginama daugiau nei 200 sidrinių obuolių veislų.
Derinant įvairias veisles, išnaudojami kiekvienos veislių kategorijos ypatumai ir taip pasiekiama, kad sidras įgautų kartumo, saldumo ir rūgštumo pusiausvyra pasižymintį skonį.
Daug fenolių turinčios karčiavaisės ir karčiai saldžios veislės lemia sidro spalvą, kuri gali būti nuo auksinės geltonos iki oranžinės, ir gomurio viduryje atsiskleidžiantį lengvą kartumą.
Saldžiavaisės ir karčiai saldžios veislės suteikia sidro skoniui aptakumo, o rūgščiavaisės veislės (nedidelis kiekis) – gaivų akcentą.
Kadangi vaisiai sunoksta vėlai, sidras imamas gaminti dažniausiai nuo lapkričio.
Dėl tuo metu vyraujančios žemesnės nei rugsėjį ar spalį temperatūros fermentacija vyksta lėtai ir leidžia atsiskleisti aromatams, lemiantiems „Cidre du Perche / Perche“ savitumą.
Dėl antrinės fermentacijos buteliuose sidras stipriai, tačiau negausiai putoja, taip pat ji padeda atsiskleisti aromatams.
Nuoroda į paskelbtą specifikaciją https://info.agriculture.gouv.fr/gedei/site/bo-agri/document_administratif-964fa31f-76f5-4816-ad72-ff8e3bcb255a